PTTGC เคาะแผนซื้อหุ้นคืน 3 พันลบ. ดึงความเชื่อมั่นหลังราคาร่วงยาว!
PTTGC เคาะแผนซื้อหุ้นคืน 3 พันลบ. ดึงความเชื่อมั่นหลังราคาร่วงยาว!
PTTGC เคาะแผนซื้อหุ้นคืน 3 พันลบ. ดึงความเชื่อมั่นหลังราคาร่วงยาว!
27 พ.ค. 2562

บริษัท พีทีที โกลบอล เคมิคอล จำกัด (มหาชน) หรือ PTTGC เปิดเผยข้อมูลผ่านระบบสารสนเทศของตลาดหลักทรัพย์แห่งประเทศไทย (ตลท.) โดย ระบุว่า เมื่อวันที่ 27 พ.ค. 62 ที่ประชุมบริษัทได้มีมติอนุมัติโครงการซื้อหุ้นคืนของบริษัท เพื่อการบริหารทางการเงินภายในวงเงินสูงสุดไม่เกิน 3 พันล้านบาท จำนวนหุ้นที่ซื้อคืน 50,000,000 หุ้น เท่ากับประมาณร้อยละ 1.1 ของหุ้นที่จำหน่ายได้แล้วทั้งหมด  โดยจะเป็นการเข้าซื้อในตลาดหลักทรัพย์ และมีกำหนดระยะเวลาซื้อหุ้นคืน 6 เดือน นับตั้งแต่วันที่ 11 มิ.ย.62 ถึง 9 ธ.ค.62
อนึ่งราคาหุ้น PTTGC มีทิศทางเป็นขาลงตั้งแต่วันที่ 20 พ.ค.61 ซึ่งราคาอยู่ที่ระดับ 103 บาท ขณะที่ราคาปิดวันนี้อยู่ที่ระดับ 60.50 บาท คิดเป็นการปรับตัวลดลงเกือบ 41% ในระยะเวลากว่า 1 ปี 1 เดือน